Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 1959. évi IV. törvény 314. § (1) bekezdése értelmében az
Paragraph Index: 736

1959. évi IV. törvény 314. § (1) bekezdése értelmében az életet, testi épséget, egészséget megkárosító szerződésszegésért való felelősséget érvényesen nem lehet kizárni. A KHT az ellátásra vonatkozó szerződésekben pedig éppen a gondozottak ápolását, állandó felügyeletét vállalja. Egyes szerződésekből hiányzott — a 161/1996. (XI. 7.) Korm. rendelet 9. §-ában előírt — az ellátás megszűnésére vonatkozó szabályozás. Más szerződések szerint viszont az intézet azonnali hatállyal mondhatja fel a szerződést a „gondozott fertőző betegsége esetén”, valamint a „gondozott olyan betegsége esetén, ami az ... intézetében eredményesen nem gyógykezelhető”. VIII. A vizsgált otthonok egyike sem rendelkezett a jogszabályi előírásoknak megfelelő házirenddel. Az állampolgári jogok országgyűlési biztosa szerint az egyes tárgykörök nem megfelelő szabályozásából, illetőleg a szabályozás hiányából következő — tételesen megállapított — alkotmányos jogokkal összefüggő visszásságokon túl a szabályozatlanság a jogállamisághoz fűződő jogbiztonság követelményével összefüggésben is visszásságot jelent. Az országgyűlési biztos két otthon tekintetében — budapesti Aranykereszt Ápoló Kórház és Otthon KHT, Nyugdíjasok Acsádi Otthona — állapította meg, hogy a működési engedély jogszabálysértő megadása az otthonban gondozott állampolgároknak az egészséges környezethez, a legmagasabb szintű testi és lelki egészséghez, valamint a szociális biztonsághoz való alkotmányos jogaival kapcsolatban okozott visszásságon kívül a jogállamisághoz fűződő jogbiztonság követelményét is sértette. IX. Az idősotthonoknak a jogi szabályozás szempontjából két típusa különböztethető meg: a hagyományos idősotthon és az átlagot jóval meghaladó minőségű elhelyezési körülményeket és szolgáltatásokat nyújtó, ún. emelt szintű idősek otthona. A két otthontípus között csak az ellátás

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes